Hüt simmer grad dia Road to Hana abgfräst. Das  isch a Stross wo sich an dr Küschta öppa 35 Meila entlangschlänglet. Mit jenschta Kurva (glaub öppa 600) und jenschta Sacha zum aluaga. Vor allem Wasserfäll und Regawald. Isch echt no cool gsi. Aber dr Hammer isch denn dr eint Wasserfall gsi. Döt sind scho a paar gsi wo vor Klippa abagsprunga sind. Noch anara klina Bedenkzit hani mi denn au entschlossa zum döt aba hüpfa. Kasch jo nit dr Hasafuass usahenka vor da Mäus oder. So bini denn au döt ufakrakslet und han mi TODESMUATIG vo dera krassa Klippa gstürzt.  Leider het d Fotographin grad nit ufpasst…und so hani grad nomol aba müassa. Aber isch geilo gsi…